AAV รูด 5% นิวโลว์ในรอบ 5 ปี ครึ่ง! โบรกฯคาดไตรมาส 2/62 ขาดทุนเพิ่ม 17%
AAV รูด 5% นิวโลว์ในรอบ 5 ปี ครึ่ง! โบรกฯคาดไตรมาส 2/62 ขาดทุนเพิ่ม 17%
AAV รูด 5% นิวโลว์ในรอบ 5 ปี ครึ่ง! โบรกฯคาดไตรมาส 2/62 ขาดทุนเพิ่ม 17%
7 ส.ค. 2562

ผู้สื่อข่าวรายงานว่า บริษัท เอเชีย เอวิเอชั่น จำกัด (มหาชน) หรือ AAV ปิดตลาดวันนี้(7ส.ค.62) อยู่ที่ระดับ 3.56 บาท ลบ 0.20 บาท หรือ 5.32% ด้วยมูลค่าซื้อขาย 191.05 ล้านบาท ราคาหุ้นปรับตัวต่ำสุดในรอบ 5 ปี 6 เดือน โดยเทียบตั้งแต่หุ้นปรับตัวลงไปทดสอบระดับ 3.56 บาท เมื่อวันที่ 31 ม.ค.2557

บล.ฟิลลิป ระบุในบทวิเคราะห์ คาดไตรมาส 2/62 ขาดทุนเพิ่ม 17.1% เทียบช่วงเดียวของปีก่อนที่ -359 ลบ.: ผู้โดยสาร +5.1% ที่ 5.58 ล้านคน จากนักท่องเที่ยวที่เติบโตต่ำ แต่ปริมาณการผลิต +12.3% จากการเปิดเส้นทางบินใหม่อีก 7 เส้นทาง ทำให้ load factor ลงมาที่ 83% จาก 85% การแข่งขันที่สูงจากการฟื้นตัวของนักท่องเที่ยวที่ช้า คาดรายได้เฉลี่ย/ตั๋วจะปรับลง แต่รายได้เสริม/คนคาดเพิ่มขึ้น จึงคาดรายได้ +4.7% ที่ 9,474 ลบ.
แม้ราคาน้ำมันปรับลงจาก 85 ดอลลาร์ เป็น 78 ดอลลาร์/บาร์เรล แต่เที่ยวบิน +7.5% และบันทึกค่าใช้จ่าย กม.แรงงานใหม่ที่ 111 ลบ. จะทำให้ทั้งต้นทุนและ SG&amp;A ปรับตัวขึ้น แม้คาดว่าจะมีกำไรอัตราแลกเปลี่ยนเข้ามาชดเชยที่ 247 ลบ. และรายได้อื่นที่เพิ่มขึ้น
ไตรมาส 3/62 ยังเป็นช่วงท้าทาย: ไตรมาส 3 ปกติเป็น low season ของปี แต่เศรษฐกิจโลกที่ชะลอตัวและเงินหยวนอ่อนค่าที่มีผลลบนักท่องเที่ยวต่างประเทศ ต้องรอดูในไตรมาส 4/62 ที่เป็น high season ว่านักท่องเที่ยวจีนฟื้นตัวได้แค่ไหน จากปีก่อนมีผลกระทบจากเรือล่ม และได้ลดเครื่องบินลงเป็น 61 ลำจากปีก่อน 62 ลำคาดค่าใช้จ่ายโตชะลอลง
ยังแนะนำ “ซื้อ” ปรับราคาพื้นฐานเป็น 4.60 บาท: ปรับคาดการณ์กำไรลงเป็น 581 ลบ. จากแนวโน้มผลขาดทุนในไตรมาส 2/62 และด้วยปัจจัยแวดล้อมที่ดูอ่อนแอลง จึงปรับระดับ P/B ลงเป็น 1.1 เท่า ปรับราคาพื้นฐานเป็น 4.60 บาท ยังคงแนะนำ “ซื้อ”